钦定古今图书集成/明伦汇编/氏族典/第382卷 > 李绩
## 钦定古今图书集成/明伦汇编/氏族典/第382卷 > 李绩

按《晋书慕容儁载记》，“李绩，字伯阳，少为郡功曹。时石
季龙亲征段辽，师次范阳，军供有阙，季龙大怒，太守
惶怖避匿。绩进曰：‘闻舆驾亲戎，将除残贼，虽婴儿白
首，咸思效命，敢有私吝，而阙军实？但比年灾俭，家有
菜色，困弊力屈，无所取济，逋废之罪，情在可矜。季龙
见绩年少有壮节，嘉而恕之。于是太守获免。刺史王’”
午辟为主簿。儁之南征也，随午奔鲁口。及到，儁责其
背亲后至，绩答曰：“官身所在，何事非君。陛下方弘唐
虞之化，臣实未谓归顺之晚也。”儁曰：“此亦事主之一
节耳。”累迁太子中庶子。及𬀩立，憾绩往言，绩遂忧死。